วันนี้ ( 19  ส.ค. 2561 ) ผู้สื่อข่าวรายงานว่า นายอิทธิพร บุญประคอง ประธาน กกต. ย้ำแผนปฏิทินการเลือกตั้งว่า กกต.เตรียมจัดการเลือกตั้งอาจจะเกิดได้เร็วที่สุด  24  ก.พ. 2562  ซึ่งเป็นไปตามกรอบเวลาที่รัฐบาลเคยประกาศไว้ก่อนหน้านี้ และอย่างช้าที่สุดคือเดือน พ.ค. ซึ่ง กกต.ในฐานะผู้รับผิดชอบเกี่ยวกับกระบวนการจัดการเลือกตั้งมีความพร้อมที่จะดำเนินการตามกรอบเวลาดังกล่าว โดยมั่นใจในแผนที่สำนักงาน กกต.เตรียมไว้